Kjølesystemer

=Kjølesystemer=

Kjølevannsystemer.
Kjølevannsystemet tar seg av varmen som avgis fra prosess- og andre hjelpesystemer. Kjølevannet består som regel av ferskvann og glykol som går i en lukket krets. Kjølevannet kjøles av sjøvann. ([|Plattformens hjelpesystemer], s. 95, Harald J. Pedersen og Dag Nedrum utgitt av Vett & viten A/S)

En rekke prosesser ombord på plattformen vil ha behov for kjøling eller oppvarming og til dette kan varmevekslere brukes. For effektivt å kunne varme opp eller kjøle ned prosessen er det nødvendig med et eget varme- eller kjølemediumsystem ombord. Kjøle / varmemediet har som funksjon å transportere varme til eller fra varmevekslerne. (Tore Nedregaard, Produksjon av olje og gass, 2 utgave, 2003, s. 107) Kjølemediet er gjerne glykol.

Kjøling i gassprosessering
Kjøling av gasser fra brønner kan gjøres i reduksjonsventiler, chokes, som reduserer trykk ved konstant entalpi (H). Dette kalles ekspansjonskjøling, eller [|Joule-Thomson effekten.]



Når trykket i en gass synker, synker også temperaturen (1 celsiusgrad per 3 bar trykkfall). Ved redusert temperatur vil væske, som var oppløst i gassen,skilles ut. Denne teknikken kan derfor brukes til å tørke gass. Fordelen med ekspansjonskjøling er at dette er en driftsenkel prosess. Ulempen med ekspansjonskjøling og tørking av gass er at dette er energikrevende. Det er energikrevende fordi gassen må komprimeres igjen senere for å kunne sendes videre i rørledningen.

Tegningen under viser et nyutviklet alternativ til trykkreduksjonsventil. [|SwirlValve]



Fordelen med [|SwirlValve] fremfor vanlig trykkreduksjonsventil/strupeventil er:
 * Økt strømningskapasitet
 * Redusert ΔP krevd for Joule-Thomson-kjøling.
 * Redusert duggpunkt for hydrokarboner.
 * Redusert glykoloverføring.

Gas chiller, gasskjøler, er en annen metode for å kjøle en prosess. Under er det vist en [|absorbtion chiller]

(http://www.reliant.com/en_US/Page/Generic/Public/esc_purchasing_advisor_natural_gas_chillers_bus_gen.jsp)

En slik kjøler baserer seg på at en kompressor øker trykket i gassen, som senere reduseres i trykkreduksjonsventilen. Dermed opptas varme fra kjølemediet. Kjølerne kan drives av termodynamiske kompressorer, fossilt-drivstoffdrevne kompressorer eller elektriske kompressorer. Figuren over har en termodynamisk kompressor. Kompressorenes oppgave er altså å øke trykket i kjølemediet slik at det senere kan senkes ved ekspansjonsventilen.

(Donald L. Katz & Robert L. Lee, Natural Gas Engineering: Production and Storage,1990, s. 597)